TVT บวกเกือบ 4% เก็งกำไร Q3 โตกว่า 37% โบรกแนะซื้อเป้า 3 บ.
TVT บวกกว่า 4% ตามตลาดหุ้นไทย ณ เวลา 15.09 น. อยู่ที่ระดับ 2.30 บาท บวก 0.08 บาท หรือ 3.60% สูงสุด 2.36 บ. ต่ำสุด 2.22 บ. ด้วยมูลค่าซื้อขาย 30.55 ลบ. ขณะที่ ภาวะตลาดหุ้นไทยโดยรวมบวก 14.14 จุด โดยบล.เมย์แบงก์ กิมเอ็ง (ประเทศไทย) แนะนำ "ซื้อ" ราคาเป้าหมาย 3.00 บ./หุ้น
7 ต.ค. 2558

ผู้สื่อข่าวรายงานว่า บริษัท ทีวี ธันเดอร์ จำกัด (มหาชน) หรือ TVT ณ เวลา 15.09 น. อยู่ที่ระดับ 2.30 บาท บวก 0.08 บาท หรือ 3.60% สูงสุด 2.36 บาท ต่ำสุด 2.22 บาท ด้วยมูลค่าซื้อขาย 30.55 ล้านบาท ขณะที่ ภาวะตลาดหุ้นไทยโดยรวมบวก 14.14 จุด

 
บล.เมย์แบงก์ กิมเอ็ง (ประเทศไทย) ระบุในบทวิเคราะห์ (1 ต.ค.) แนะนำ “ซื้อ” TVT โดยให้ราคาเป้าหมาย 3.00 บาทต่อหุ้น จากผลประกอบการกลับสวนทางราคาหุ้น TVT ปรับตัวลงทำให้เปิด Upside เพิ่มขึ้นจากราคาเป้าหมายของเราที่ 3.00 บาท PER ในปีนี้และปีหน้าปรับตัวลงต่ำกว่าค่าเฉลี่ยของกลุ่ม ผลประกอบการปีนี้จะเติบโตต่อเนื่องในแต่ละไตรมาส ภาพระยะกลางยังเติบโตได้เด่นกว่ากลุ่ม ทั้งนี้ เชื่อว่าเป็นจังหวะของการเข้าซื้อสะสมอีกครั้ง พร้อมปรับเพิ่มคำแนะนำ ขึ้นเป็น ”ซื้อ” จากเดิม Trading Buy
ขณะที่ มองว่าท่ามกลางเศรษฐกิจที่ชะลอตัว ส่งผลกระทบต่ออุตสาหกรรมสื่อโดยรวมเผชิญกับความยากลำบาก แต่ผลประกอบการของ TVT กลับมีความโดดเด่น คาดกำไรสุทธิเติบโตได้ 37.3% จากไตรมาสก่อนอยู่ที่ 15 ล้านบาทในไตรมาส 3/58 คาดรายได้รับจ้างผลิตรายการอยู่ที่ 45 ล้านบาทเพิ่มขึ้น 163%จากไตรมาสก่อนช่วยหนุนโดยรายการ The Price is right  ที่ออกอากาศช่วงวันจันทร์ถึงพฤหัสผ่านช่อง TRUE4U ขณะที่รายได้ค่าโฆษณารักษา Utilization Rate ได้ในระดับสูง 93% ใกล้เคียงกับไตรมาสก่อน
อย่างไรก็ตาม คาดผลประกอบการจะเติบโตจากไตรมาสก่อนได้ต่อเนื่อง และดีที่สุดปีนี้ในช่วงไตรมาส 4/58 โดยรายการเดิมยังออกอากาศต่อเนื่องและมีละครเตรียมออกอากาศช่อง 3 จำนวน 2 เรื่อง รวมถึงประเด็นบวกการ M&amp;A จำนวน 1 ดีล ภาพการเติบโตเดินหน้าต่อในปีหน้าเมื่อสตูดิโอจำนวน 3 แห่ง ซึ่งคาดว่าจะเสร็จในเดือน ธ.ค.ปีนี้ 1 แห่ง และเดือน เม.ย. 2 แห่งในปีหน้า จะช่วยเพิ่มความสามารถผลิตรายการเพิ่มขึ้นเป็น 20 รายการในปี 2559 จาก 13 รายการในปีนี้